Klinika za infektivne bolesti

„Dr. Fran Mihaljević“

Zagreb, Mirogojska cesta 8

Dokumentacija

za provedbu postupka jednostavne nabave

**Predmet nabave:**

**Građevinski radovi na uređenju bolničke kapelice**

Evidencijski broj: 48/2018 JN

U.br.: 01- 1716 -2-2018

Zagreb, studeni 2018.

**Upute ponuditeljima za izradu ponude**

**1. Podaci o Naručitelju:**

- Naziv naručitelja: Klinika za infektivne bolesti “Dr. Fran Mihaljević”

- Sjedište naručitelja: Mirogojska cesta 8, 10000 Zagreb

- OIB: 47767714195

- Broj telefona: 01/2826-222 (centrala)

- Broj telefaksa: 01/2826-131

- Internetska adresa: [www.bfm.hr](http://www.bfm.hr)

- Adresa elektroničke pošte: bfm@bfm.hr

**2. Podaci o osobama zaduženim za kontakt:**

- Ime i prezime: Dragutin Fotak, struč.spec.oec.

- Broj telefona: 01/2826-130

- Broj mobitela: 091/4012-727

- Broj telefaksa: 01/2826-131

- Adresa elektroničke pošte: nabava@bfm.hr

**3. Evidencijski broj nabave: 48/2018 JN**

**4. Predmet nabave: Građevinski radovi na uređenju bolničke kapelice**

prema uvjetima određenim u troškovniku u prilogu ovih uputa.

Procijenjena vrijednost nabave: 40.000,00 kuna bez PDV-a

Nakon okončanja postupka nabave sklopit će se ugovor o izvođenju radova.

Ugovor o izvođenju radova sklapa se na rok od 30 dana od dana potpisa ugovora.

Ukupno plaćanje bez poreza na dodanu vrijednost na temelju ugovora o nabavi ne smije prelaziti procijenjenu vrijednost nabave.

Ponuditelji su dužni ispuniti troškovnik za cjelokupni predmet nabave.

Mjesto ispunjenja ugovora: sjedište Naručitelja.

**Napomena: Zainteresirani gospodarski subjekti su dužni do roka za dostavu ponude obići lokaciju, uz prethodnu najavu na navedeni broj telefona.**

**5. Dokazi o sposobnosti ponuditelja**

Ponuditelji u postupku nabave moraju dostaviti sljedeće dokaze o sposobnosti:

**1**. Ponuditelj mora u postupku jednostavne nabave dokazati svoj **upis u sudski, obrtni, strukovni ili drugi odgovarajući registar** u državi njegova poslovnog nastana. Ovim dokazom ponuditelj dokazuje da ima registriranu djelatnost u vezi s predmetom nabave.

Dokumenti kojima se dokazuje sposobnost:

* *izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.*

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**2.** Ponuditelj mora u postupku jednostavne nabave dokazati da je **ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog u prethodnom stavku, sukladno članku 252. stavak 2. Zakona o javnoj nabavi, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Dokumenti kojima se dokazuje sposobnost:

* *potvrda porezne uprave ili drugog nadležnog tijela u državi poslovnog nastana gospodarskog subjekta.*

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz prethodnog stavka ili ako ne obuhvaćaju sve okolnosti iz točke 5.2. ove dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Svi dokazi koji se dostavljaju mogu se dostaviti u neovjerenim preslikama.

**6. Provjera ponuditelja:**

Nakon pregleda i ocjene ponuda, a prije donošenja odluke o odabiru, naručitelj može izvršiti provjeru najpovoljnijeg ponuditelja s kojim namjerava sklopiti ugovor o jednostavnoj nabavi, sukladno članku 292. ZJN2016**.**

Za potrebe dostavljanja izvornika ili ovjerenih preslika dokumenata naručitelj će ponuditeljima dati primjereni rok od 5 (pet) dana od dana dostave zahtjeva.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je naručitelj odredio u postupku jednostavne nabave.

Ako najpovoljniji ponuditelj u ostavljenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio naručitelj, naručitelj će isključiti takvog ponuditelja odnosno odbiti njegovu ponudu. U tom slučaju Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostaviti.

**7. Sadržaj ponude:**

Ponuditelji ponudu predaju u izvorniku, sa sadržajem i prilozima:

- ponudbeni list - u cijelosti ispunjen, ovjeren i potpisan – obrazac se nalazi u prilogu ove dokumentacije

- troškovnik - u cijelosti ispunjen, ovjeren i potpisan – obrazac se nalaze u prilogu ove dokumentacije.

- tražene dokaze sposobnosti (točka 5. ovih uputa).

- potpisani prijedlog ugovora

**8. Način određivanja cijene ponude:**

**Kriterij odabira je ekonomski najpovoljnija ponuda, s tim da 100% kriterija čini cijena.**

U cijenu ponude bez PDV-a moraju biti uračunati svi troškovi i popusti koje iziskuju radovi koji su predmet nabave.

Cijene (jedinične cijene) predmeta nabave upisane u Troškovniku i cijena ponude su nepromjenjive za vrijeme trajanja ugovora.

Cijene (jedinične cijene) svake stavke Troškovnika piše se brojkama i smije biti iskazana s najviše 2 (dvije) decimale.

Ponuditelj u Troškovnik unosi cijene (jedinične cijene) koje se izražavaju u kunama i koje pomnožene s količinom stavke daju ukupnu cijenu za svaku od stavki Troškovnika.

Zbroj svih ukupnih cijena stavki čini cijenu ponude.

**Ponuditelji su obvezni popuniti sve stavke Troškovnika s jediničnim cijenama bez PDV-a i ukupnom cijenom stavke.**

Ukoliko ukupna cijena ponude bez PDV-a izražena u Troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez PDV-a izražena u Troškovniku.

**9. Način izrade ponude:**

- Ponuda se izrađuje na način da čini cjelinu i uvezuje na način da se onemogući naknadno vađenje

 ili umetanje listova.

- Stranice ponude se označavaju na način da je vidljiv redni broj stranice i ukupan broj stranica

 ponude (npr 1/20 ili 20/1).

- Ponuda se piše neizbrisivom tintom.

- Svi dokazi i dokumenti koji se prilažu u ponudi (potvrde, izvodi i dr.), a traženi su ovom dokumentacijom o nabavi, mogu se dostaviti u izvorniku ili neovjerenoj preslici, istinitost kojih moguće je provjeriti sukladno članku 264. stavak 4. ZJN2016

- Ispravci u ponudi moraju biti izrađeni na način da su vidljivi ili dokazivi (npr. brisanje ili uklanjanje slova, brojeva ili otisaka), odnosno moraju biti precrtani, a ne izbrisani korektorom. Ispravci moraju uz navod datuma ispravka biti potvrđeni potpisom ponuditelja.

- Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni. Gospodarski subjekti ne smiju označiti tajnim podatke o jediničnim cijenama, iznosima pojedine stavke te cijeni ponude.

 - Ponuda se dostavlja na hrvatskom jeziku, pisana latiničnim pismom

**10. Rok valjanosti ponude**

Rok valjanosti ponude je najmanje 30 dana od krajnjeg roka za dostavu ponuda.

**11. Način dostave ponude:**

- Ponuditelj podnosi ponudu poštom preporučeno ili neposrednom dostavom na adresu naručitelja:

 Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

- Ponuda se dostavlja u zatvorenoj omotnici. Na omotnici ponude mora biti naznačeno: naziv i

 adresa naručitelja, naziv i adresa ponuditelja, evidencijski broj nabave, predmet nabave, naznaka

 „ne otvaraj“.

**12. Rok za dostavu ponuda:**

15.11.2018. godine do 10:00 sati, bez obzira na način dostave. Ponude zaprimljene nakon tog roka Naručitelj neće razmatrati, te će biti vraćene ponuditelju neotvorene.

**13. Uvjeti plaćanja:**

- ne odobrava se avansno plaćanje. Rok plaćanja je 60 dana od dana izvršenja radova, odnosno potpisanog primopredajnog zapisnika te ispostavi računa. Isključeno je traženje mjeničnih izjava i jamstava.

**PONUDBENI LIST**

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku, **40/2018 JN Građevinski radovi na uređenju bolničke kapelice**

|  |  |
| --- | --- |
| **Javni naručitelj:**  | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | nabava@bfm.hr |

|  |
| --- |
| **Naziv ponuditelja:** |
| **Adresa sjedišta:** |
| **OIB:** |
| **Broj računa:** |
| **u sustavu PDV-a:** |  **da ne** (zaokružiti)  |
| **Telefon:** |
| **Telefaks:** |
| **E-mail:** |
| **Adresa za dostavu pošte:** |
| **Kontakt osoba/e:** |

**PONUDA** broj \_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE (kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE (kn sa PDV-om)** |  |
| slovima |  |

**Rok valjanosti ponude:** ………………………………………………(najmanje 30 dana)

 Ponuditelj:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2018. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno*

**Naručitelj: Klinika za infektivne bolesti „Dr. Fran Mihaljević“ Zagreb, Mirogojska 8**

**Predmet nabave: Građevinski radovi na uređenju bolničke kapelice, 48/2018 JN**

Ponuditelj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TROŠKOVNIK**

|  |  |  |  |  |  |
| --- | --- | --- | --- | --- | --- |
| R. br. 1 | Opis radova2 | Jedinična mjera3 | Količina4 | Cijena bez PDV-a, u kn5 | Ukupno bez PDV-a, u kn6 (4x5) |
|  |
| 1. | Demontaža postojećeg i montaža novog PVC prozora sa izo staklom 80x80  | kom | 1 |  |  |
| 2. |

|  |
| --- |
| Ugradnja ventilacijske rešetke  |

 | kom | 3 |  |  |
| 3. | Obijanje žbuke i odvoz šute | m² | 40 |  |  |
| 4. | Prijelaz hidroizolac. Žbuke | m² | 40 |  |  |
| 5. | Izrada obloge knauf i tervol | m² | 50  |  |  |
| 6. |

|  |
| --- |
| Izravnavanje poda nivelir masom ili estrih |

 | m² | 39 |  |  |
| 7. | Izrada hidroizolac. poda | m² | 40 |  |  |
| 8.  | Izrada podne obloge, keramičke pločice i sokl (podne keramičke protuklizne pločice) | m² | 50 |  |  |
| 9. | Ličenje ulaznih vrata i popravak | m² | 6,40 |  |  |
| 10. | Izrada rampe za invalide (kod ulaznih vrata) | kpl | 1 |  |  |
| 11. | Popravak luka (krpanje finom žbukom, gletanje i farbanje) | kom | 2 |  |  |

|  |  |
| --- | --- |
| UKUPNO BEZ PDV-a, u kn |  |
| PDV, u kn |  |
| UKUPNO S PDV-om, u kn |  |

U \_\_\_\_\_\_\_\_\_\_\_\_, \_\_\_\_\_\_\_\_\_\_\_. 2018.g.

 Ponuditelj:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe za zastupanje)

* Napomena: U cijenu je uključen **sav materijal** potreban za radove **uključujući i sitni potrošni materijal** ( čavli, šarafi, tiple i slično)

**Prijedlog ugovora**

**\_\_\_\_\_\_\_\_\_\_\_\_\_\_\_ iz\_\_\_\_\_\_\_\_\_**, OIB: \_\_\_\_\_\_\_,kojeg zastupa \_\_\_\_\_\_\_\_\_\_\_\_\_\_\_\_ ( u daljnjem tekstu: Ponuditelj)

i

**Klinika za infektivne bolesti «Dr.Fran Mihaljević» Zagreb, Mirogojska 8**, OIB 47767714195, koju zastupa ravnateljica prof. dr. sc. Alemka Markotić, dr.med. (u daljnjem tekstu: Naručitelj)

sklopili su slijedeći

**UGOVOR 48/2018 JN**

 **Uređenje bolničke kapelice**

Članak 1

Ugovorne strane sklapaju ovaj ugovor na temelju ponude Ponuditelja od \_\_\_\_\_\_\_\_., podnesene u postupku jednostavne nabave br. 48/2018 za predmet nabave : **Uređenje bolničke kapelice.** Prihvaćena Ponuda Ponuditelja priložena je ovom Ugovoru i čini njegov sastavni dio.

Članak 2

Rok izvršenja **radova je 30 dana** od dana potpisa Ugovora. Cijene radova utvrđene u Ponudi Ponuditelja su nepromjenjive i vrijede kroz cijelo vrijeme važenja Ugovora. Rok izvršenja čini bitan sastojak ugovora. Za svaki dan kašnjenja izvođenja radova (osim u slučaju više sile što će Ponuditelj obavezno obavijestiti Naručitelja), cijena ponude će se umanjiti za 1 promil ukupne ugovorene cijene. Ukupna ugovorna kazna ne može prijeći 10% vrijednosti ugovora.

 Članak 3

Ponuditelj se obvezuje radove izvršiti kvalitetno i u skladu sa pravilima struke, sukladno dokumentaciji za nadmetanje. Ugovorne strane su suglasne da količine navedene u troškovniku mogu odstupati, a što će biti utvrđeno u zapisniku o izvedenim (završenim) radovima. Sukladno tome biti će napravljen financijski obračun vezan za ugovorene jedinične cijene. Ukupno plaćanje bez poreza na dodanu vrijednost na temelju ugovora o nabavi ne smije prelaziti procijenjenu vrijednost nabave.

Članak 4

Ponuditelj je dužan Naručitelju po završetku radova izdati zapisnik o završenim radovima i svom popratnom dokumentacijom (dokaznicom mjera o izvršenim radovima).

Članak 5

Vrijednost ugovora iznosi \_\_\_\_\_\_\_\_ kn sa PDV-om.

Članak 6

Rok plaćanja po ispostavljenom računu iznosi 60 dana. Ponuditelj ispostavlja račun po potpisanom zapisniku o završetku radova.

Članak 7

Naručitelj može u bilo kojem trenutku raskinuti ovaj ugovor bez ikakve odštete Ponuditelju. Otkazni rok iznosi deset dana i počinje teći danom predaje pisanog otkaza na poštu preporučenim pismom.

Članak 8

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

Članak 9

Eventualne sporove vezane uz provedbu ovog Ugovora, ugovornestrane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

Članak 10

Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

U Zagrebu, \_\_\_\_\_\_\_\_\_\_\_\_\_\_\_\_.

Ponuditelj: Naručitelj:

 \_\_\_\_\_\_\_\_ Ravnateljica

 \_\_\_\_\_\_\_\_\_\_\_\_\_\_ prof. dr. sc. Alemka Markotić, dr. med.